คณะนิเทศศาสตร์ มหาวิทยาลัยกรุงเทพ - วิกิพีเดีย

# คณะนิเทศศาสตร์ มหาวิทยาลัยกรุงเทพ

### จากวิกิพีเดีย สารานุกรมเสรี

| บทความนี้ต้องการ ตรวจสอบ ปรับปรุง แก้ไขรูปแบบหรือภาษา ในหลายส่วนด้วยกัน คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือการเขียน และ นโยบายวิกิพีเดีย และเมื่อแก้ไขตามนโยบายแล้ว สามารถนำป้ายนี้ออกได้

วิชาชีพนิเทศศาสตร์ไม่ได้เป็นเพียงสาขาวิชาที่ได้รับความสนใจอย่างกว้างขวางจากผู้ที่ต้องการศึกษาต่อระดับอุดมศึกษาในสถาบันของรัฐและเอกชน เพราะกระแสความนิยมเท่านั้น แต่บทบาทของนักนิเทศศาสตร์ในสังคมยุคข่าวสารมีคามสำคัญในฐานะสื่อที่เสมือนตัวกลางในการถ่ายทอดข่าวสารความเคลื่อนไหวและชี้แนะให้สังคมเห็นถึงผลกระทบที่เกิดขึ้นจากสถานการณ์ต่าง ๆ รวมทั้งเป็นผู้สร้างสรรค์ผลงานทั้งสาระและความบันเทิงสู่สายตาประชาชน ด้วยหลักสูตรการเรียนการสอนและอุปกรณ์ที่ทันสมัยของคณะนิเทศศาสตร์ มหาวิทยาลัยกรุงเทพ ซึ่งเป็นสถาบันอุดมศึกษาเอกชนแห่งแรกที่มีชื่อเปิดสอนศาสตร์นี้ ผู้สำเร็จการศึกษาจึงเป็นนักนิเทศศาสตร์ยุคใหม่ที่มีศักยภาพในการเรียนรู้สิ่งใหม่ ๆ และมีความคิดสร้างสรรค์ประยุกต์ใช้ให้สอดคล้องกับสถานการณ์ปัจจุบันและความก้าวหน้าทางเทคโนโลยีการสื่อสารในอนาคตได้

คณะนิเทศศาสตร์ มหาวิทยาลัยกรุงเทพ มุ่งหวังที่จะผลิตนักนิเทศศาสตร์ยุคใหม่ที่มีความรู้ในเชิงทฤษฎีและปฏิบัติ มีความสามารถในการวิจัย การวางแผน การเรียนรู้สิ่งใหม่ๆ รวมทั้งมีความคิดสร้างสรรค์ ซึ่งจะเป็นพื้นฐานที่สามารถนำไปประยุกต์ใช้ได้อย่างมีศิลปะและเหมาะสมกับสถานการณ์ต่าง ๆ ที่เปลี่ยนแปลงไปอย่างรวดเร็วตามกระแสโลก

คณะนิเทศศาสตร์ มหาวิทยาลัยกรุงเทพเปิดสอน ๑๐ สาขาวิชาใน ๗ ภาควิชา ได้แก่

## [แก้] ภาควิชาวารสารศาสตร์

เปิดสอน ใน 2 สาขาวิชา ได้แก่ สาขาวิชาวารสารศาตร์สื่อสิ่งพิมพ์ และ สาขาวิชาวารสารศาสตร์สื่อวิทยุกระจายเสียงและโทรทัศน์ มุ่งเน้นการผลิตบัณฑิตที่มีความรู้ความเข้าใจทั้งในด้านทฤษฏีและปฏิบัติ ฝึกฝนพัฒนาทักษะและความชำนาญเพื่อพร้อมที่จะก้าวออกไปประกอบอาชีพ สนองต่อตลาดแรงงานในสาขาวิชาชีพด้านวารสาร ภายใต้ปณิธาน ผลิตนักคิด ผลิตคนทำงาน ผลิตนักวารสารศาสตร์ ที่มีคุณภาพอย่างมีคุณธรรม จริยธรรม และรับผิดชอบต่อสังคม โดยเริ่มต้นจากการเสริมสร้างทักษะในการค้นคว้าและรวบรวมข้อมูลจากบุคคลและสิ่งพิมพ์ต่างๆ ซึ่งเป็นแหล่งข้อมูลพื้นฐาน ตลอดจนการรู้จักใช้เทคโนโลยีอินเทอร์เน็ตเป็นแหล่งข้อมูล และนำข้อมูลเหล่านั้นมาประเมินคุณค่าทางข่าวเพื่อนำเสนอต่อผู้อ่านอย่างมีสาระและสร้างสรรค์ โดยผู้เขียนสามารถเลือกศึกษาทางด้านวารสารศาสตร์สิ่งพิมพ์ ที่มีรายวิชาที่เน้นหนักไปทางด้านงานหนังสือพิมพ์ นิตยสาร ทั้งในรูปแบบของการผลิตเนื้อหา เช่น งานข่าว งานบทความและสารคดี ไปจนถึงการผลิตและออกแบบจัดทำหนังสือพิมพ์และนิตยสาร หรือจะเลือกศึกษาทางวารสารศาสตร์วิทยุกระจายเสียงและวิทยุโทรทัศน์ ซึ่งนักศึกษาจะได้เรียนรู้การทำงานวารสารศาสตร์ในรูปของสื่อวิทยุกระจายเสียงและวิทยุโทรทัศน์ อันเป็นสื่อที่มีบทบาทสำคัญในยุคปัจจุบัน ซึ่งนอกจากนั้นนักศึกษายังมีโอกาสที่จะเลือกศึกษาในรายวิชาต่างๆ อาทิ วารสารศาสตร์ออนไลน์ การรายงานข่าวกีฬา ข่าวบันเทิง การบริหารสื่อวารสารศาสตร์ การถ่ายภาพวารสารศาสตร์ การจัดการข้อมูลดิจิตอลก่อนการพิมพ์ ฯลฯ

## [แก้] ภาควิชาการประชาสัมพันธ์

การประชาสัมพันธ์นับได้ว่าเป็นวิชาชีพที่ได้รับความนิยมมากขึ้นอย่างรวดเร็วในช่วงครึ่งทศวรรษที่ผ่านมา ตลาดแรงงานจำนวน มากต้องการนักประชาสัมพันธ์แนวใหม่ที่มีความรอบรู้ ความสามารถ และความเข้าใจในการดำเนินงานธุรกิจ การเมือง สังคม วัฒนธรรม และเทคโนโลยี ดังนั้น ภาควิชาการประชาสัมพันธ์จึงจัดหลักสูตรการเรียนการสอนที่เน้นความเชี่ยวชาญเฉพาะด้านที่ตอบสนองความ หลากหลายของสังคมเพื่อพัฒนาการเรียนการสอนด้านการประชาสัมพันธ์ให้เป็นที่ยอมรับมากขึ้นในฐานะที่เป็ นกลไกสำคัญในการส่งเสริมและสนับสนุนการพัฒนาแบบบูรณาการ เพื่อเชื่อมโยงเศรษฐกิจเทคโนโลยี การเมือง สังคม และวัฒนธรรม

จากการที่ภาควิชาการประชาสัมพันธได้มุ่งเน้นการผลิตบัณฑิตให้มีความรู้และความสามารถอันหลากหลายเพื่อตอบสนอง ความต้องการของตลาดแรงงานในปัจจุบัน หลักสูตรของภาควิชาการประชาสัมพันธ์ จึงประกอบด้วยรายวิชาต่าง ๆ ดังเช่น หลักการประชาสัมพันธ์ การเผยแพร่และการเขียนข่าวประชาสัมพันธ์ การวิจัยเพื่อการประชาสัมพันธ์ การวางแผนการประชาสัมพันธ์เชิงกลยุทธ์ การผลิตสื่อและกิจกรรมเพื่อส่งเสริมการตลาด การจัดกิจกรรมพิเศษ การสื่อสารการตลาดแบบบูรณาการ การสื่อสารเพื่อสร้างเอกลักษณะและภาพลักษณะขององค์กร การบริหารประเด็นและการสื่อสารในภาวะวิกฤต การประชาสัมพันธ์เพื่อการเมือง การบริหารความสัมพันธ์แบบบูรณาการ การประชาสัมพันธ์ระดับสากล เป็นต้น

## [แก้] ภาควิชาการโฆษณา

เปิดสอนใน 2 สาขาวิชา ได้แก่ สาขาวิชาการสร้างสรรค์งานโฆษณา และ สาขาวิชาการโฆษณาเชิงกลยุทธ์ โฆษณาเป็นเครื่องมือในการแจ้งข่าวสาร สร้างภาพลักษณ์และสร้างคุณค่าเพิ่มให้กับตราสินค้าหรือบริการต่าง ๆ ซึ่งจะสร้างยอดขายและผลกำไรให้ธุรกิจ เกิดการขยายตัวด้านการลงทุนและการสร้างงานอันเป็นผลให้ระบบเศรษฐกิจโดยรวมของประเทศดีขึ้น นอกจากนี้ยังเป็นปัจจัยสำคัญที่ช่วยปลูกฝังค่านิยมที่เหมาะสมและปรับปรุงมาตรฐานการดำรงชีวิตที่ดีให้แก่ประชาชน

ภายใต้หลักสูตรที่เปิดโอกาสให้ผู้เรียนสามารถเลือกเรียนเน้นหนักด้านการสร้างสรรค์ หรือด้านการจัดการ รวมถึงกิจกรรมวิชาการประจำปี อาทิ งานนิทรรศการแสดงผลงานของนักศึกษาชั้นปีที่ ๔ (MADD Awards) โครงการฝึกอบรมเชิงปฏิบัติการ Creative Workshop และ Client Service Workshop สาขาวิชาโฆษณาจึงมุ่งเน้นให้ผู้เรียนมีความรอบรู้ทั้งภาคทฤษฎีและปฏิบัติในการวิเคราะห์ วิจัย วางแผน บริหาร สร้างสรรค์และผลิตผลงานโฆษณาอันทรงประสิทธิภาพภายใต้กรอบจรรยาบรรณแห่งวิชาชีพโฆษณา

## [แก้] ภาควิชาวิทยุกระจายเสียงและวิทยุโทรทัศน์

วิทยุกระจายเสียงวิทยุโทรทัศน์ จัดเป็นสื่อที่ให้ความรู้และความบันเทิงแก่สาธารณชนมาตั้งแต่อดีตจนปัจจุบัน ในอนาคตสื่อเหล่านี้จะยิ่งมีความสำคัญมากขึ้นด้วยพัฒนาการทางเทคโนโลยีการสื่อสารสมัยใหม่ต่าง ๆ เช่น สื่อคอมพิวเตอร์ มัลติมีเดีย และกราฟิกพิเศษเข้ามาเป็นส่วนสำคัญในการผลิตรายการอันจะทำให้รายการนั้นมีความน่าสนใจและให้ประโยชน์แก่ผู้รับสารได้มากขึ้น

สาขาวิชาวิทยุกระจายเสียง วิทยุโทรทัศน์ มีหลักสูตรที่เตรียมนักศึกษาให้พร้อมสำหรับการเป็นผู้ผลิตรายการในยุคของการพัฒนาสื่อด้วยความรู้ภาคทฤษฎีและประสบการณ์ภาคปฏิบัติอย่างครบถ้วน นักศึกษามีโอกาสฝึกนำทฤษฎีไปใช้ในการสร้างสรรค์ผลิตรายการ เช่น รายการข่าว รายการสารคดี รายการละคร และรายการบันเทิงอื่น ๆ โดยอยู่บนพื้นฐานแห่งจริยธรรมและจรรยาบรรณของนักวิชาชีพสื่อสารมวลชนสทั้งยังเป็นผู้มีความรู้เท่าทันเหตุการณ์และสภาวะความเคลื่อนไหวในโลกซึ่งนับเป็นสิ่งสำคัญอย่างยิ่งของนักสื่อสารมวลชนที่ดี

## [แก้] ภาควิชาการสื่อสารแบรนด์

สาขาวิชาการสื่อสารแบรนด์ มุ่งเตรียมความพร้อมในการผลิตบัณฑิตให้มีความรู้และเชี่ยวชาญในเชิงทฤษฎี แนวคิด หลักการ และวิชาชีพการสื่อสารแบรนด์ โดยจะเน้นความรอบรู้ในเชิงสหวิทยาการที่ ครอบคลุม ถึงด้านนิเทศศาสตร์ ศิลปศาสตร์ ภาษา สังคมศาสตร์ มนุษยศาสตร์ เทคโนโลยี การบริหารจัดการ การตลาด ทั้งในระดับประเทศและระดับสากล และสามารถศึกษาสภาพแวดล้อมของผู้ที่เกี่ยวข้อง ประเด็นปัญหา กลยุทธ์ กลวิธีการสื่อสารแบรนด์ในระดับผลิตภัณฑ์และองค์กรอย่างมีประสิทธิภาพและประสิทธิผล

นอกจากนี้ สาขาวิชาการสื่อสารแบรนด์ยังมุ่งสร้างความรับผิดชอบ การปรับตัว การบริหารจัดการ การพัฒนาทักษะในการเจรจาต่อรอง ความเป็นผู้นำ เพื่อให้นักสื่อสารแบรนด์มีความพร้อมทั้งภาคทฤษฎีและภาคปฏิบัติในสาขาอาชีพที่สอดคล้องกับสภาวะสังคม เศรษฐกิจ และการเมือง

## [แก้] ภาควิชาศิลปะการแสดง

เปิดสอนใน 3 สาขาวิชาคือ สาขาวิชาการแสดง สาขาวิชาการกำกับการแสดง และสาขาวิชาการเขียนบท มหาวิทยาลัยกรุงเทพเป็นมหาวิทยาลัยเอกชนแห่งแรกที่บุกเบิกการเรียนการสอนด้านศิลปะการแสดงในระดับปริญญาตรี เอกลักษณ์สำคัญของสาขาวิชาศิลปะการแสดงคือการเรียนที่เน้นทักษะปฏิบัติของนักศึกษาผสมผสานทฤษฎีและสุนทรีย์ มุ่งสร้างบุคลากร ที่รอบรู้และเชี่ยวชาญในสายงานการแสดงด้านต่าง ๆ เพื่อเป็นกำลัง สำคัญของวงการศิลปะบันเทิง เนื้อหาและวิธีการสอนในแต่ละวิชาได้รับการพัฒนาเพื่อให้นักศึกษาได้รับประโยชน์สูงสุด ด้วยการจัดการเรียนการสอนและการสัมมนาเชิงปฏิบัติการ อีกทั้งยังจัดให้มีโครงการการแสดงต่าง ๆ เพื่อเสริมหลักสูตร โดยมีศิลปินรับเชิญทั้งในและต่างประเทศมาร่วมให้ความรู้และคำแนะนำแก่นักศึกษา เพื่อให้ผู้เรียนได้มีส่วนร่วมในกระบวนการสร้างสรรค์และกระบวนการผลิตอย่างเต็มที่

## [แก้] ภาควิชาภาพยนตร์

เปิดสอนใน 3 สาขาวิชาคือ สาขาวิชาการผลิตภาพยนตร์ สาขาวิชาการบริหารงานธุรกิจภาพยนตร์ และสาขาวิชาภาพยนตร์ศึกษาเพื่อผลิตบุคลากรรุ่นใหม่ที่มีไฟในการสร้างสรรค์ พร้อมที่จะพัฒนาอุตสาหกรรมภาพยนตร์ไทยให้ก้าวไปสู่เวทีสากล ภาควิชาภาพยนตร์ คณะนิเทศศาสตร์ มหาวิทยาลัยกรุงเทพ จึงจัดหลักสูตรการเรียนการสอนที่เน้นความเชี่ยวชาญใน ๓ ด้าน คือ

๑. การผลิตภาพยนตร์ มุ่งเน้นการผลิต การกำกับภาพยนตร์ การกำกับศิลป์ และการถ่ายทำ ๒. การบริหารงานภาพยนตร์ มุ่งเน้นการดำเนินธุรกิจ การจัดการ และการบริหารงานในอุตสาหกรรมภาพยนตร์ ๓. ภาพยนตร์ศึกษามุ่งเน้นการวิเคราะห์วิจารณ์ภาพยนตร์

นอกจากนี้ภาควิชาฯ มุ่งสร้างผลงานภาพยนตร์ที่มีเอกลักษณ์ และคุณภาพทางด้านบทภาพยนตร์ การแสดง และการกำกับการแสดง เพื่อเป็นเวทีให้นักศึกษา ได้ฝึกฝนทักษะทั้งด้านการผลิต การจัดการ และการวิเคราะห์วิจารณ์

| คณะนิเทศศาสตร์ มหาวิทยาลัยกรุงเทพ เป็นบทความเกี่ยวกับ โรงเรียน วิทยาลัย มหาวิทยาลัย หรือ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คณะนิเทศศาสตร์ มหาวิทยาลัยกรุงเทพ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%99%E0%B8%B4%E0%B9%80%E0%B8%97%E0%B8%A8%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%81%E0%B8%A3%E0%B8%B8%E0%B8%87%E0%B9%80%E0%B8%97%E0%B8%9E.html".

หมวดหมู่: หน้าที่ต้องการความช่วยเหลือ | คณะนิเทศศาสตร์ | มหาวิทยาลัยกรุงเทพ | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา